تنظیم المدارس اہل سنت پاکستان

تنظیم المدارس اہلسنت پاکستان ایک اسلامی تعلیماتی بورڈ ہے۔ اس کی تشکیل اول فروری 1960ء میں جامعہ معینیہ ڈیرہ غازی خان میں ہوئی۔ مولانا غلام جہانیاں معینی قریشی (1908ء-1977ء) ڈیرہ غازی خان کی زیر صدارت، مدارس اہل سنت کے عمائدین کا اجلاس ہوا جس میں اس کی تاسیس کی گئی۔ بعد ازاں 1974ء میں لاہور میں اس کی تشکیل ثانی ہوئی ۔

 شعبہ جات 

تنظیم المدارس کے تحت اہلسنت و جماعت کے مدارس اور جامعات کے طلبہ و طالبات کے امتحانات منعقد کیے جاتے ہیں۔ اور ان کو تعلیمی اسناد جاری کی جاتی ہیں۔ ان میں حفظ القرآن، تجوید و قرأت، درجہ ثانویہ عامہ (میٹرک )، ثانویہ خاصہ (ایف اے)، درجہ عالیہ (بی اے )، درجہ عالمیہ (ایم اے )، طب، فلسفہ، منطق اور فاضل عربی کے امتحانات ہیں ان کے ساتھ ساتھ دیگر کورسز بھی کروائے جاتے ہیں۔

 مرکز 

ابتدا اس کا صدر دفتر جامعہ نظامیہ رضویہ اندرون لوہاری گیٹ لاہور میں قائم کیا گیا بعد ازاں جامعہ نعیمیہ گڑھی شاہو کے نزدیک تنظیم کی ذاتی عمارت خرید کر مرکزی دفتر اور شعبہ امتحانات کے دفاتر قائم کیے گئے۔ اب مرکزی دفتر و امتحانی شعبہ ایک بہت بڑی عمارت 8 راوی پارک راوی روڈ متصل مینار پاکستان لاہور میں واقع ہے۔

 ناظمین 

مولانا غلام جہانیاں، احمد سعید کاظمی اور عبدالقیوم ہزاروی تنظیم المدارس اہل سنت پاکستان (بورڈ) کے بانی تھے۔ عبد القیوم ہزاروی تنظیم المدارس (اہل سنت) پاکستان کے بلامقابلہ ناظم اعلی منتخب ہوئے بعد ازاں مرکزی صدر کے عہدے پر منتخب ہوئے اور تاحیات اس عہدہ پر فائز رہے۔ موجودہ مرکزی عہدے داران میں سید حسین الدین شاہ سلطانپوری تنظیم کے سرپرست اعلیٰ ہیں۔ مفتی منیب الرحمن مرکزی صدر اور عبد المصطفیٰ ہزاروی مرکزی ناظم اعلیٰ ہیں۔

 مقاصد 
تنظیم المدارس اپنے دستور اور اغراض ومقاصد کی رو سے ایک غیر سیاسی اور تعلیمی نیٹ ورک کی حامل تنظیم ہے۔ یہ پاکستان بھر میں اہلسنت وجماعت کے مختلف سطح کے تقریباً بارہ ہزار سے زائد مدارس کی نمائندہ تنظیم ہے۔ یہ ادارہ اہلسنت و جماعت بریلوی پاکستان کا ایک امتحانی بورڈ ہے جو ملک بھر کے دینی مدارس کے طلبہ سے مختلف درجات و شعبہ جات میں باقاعدہ امتحان لیتا ہے اور کامیاب طلبہ کوسندات جاری کرتا ہے۔

 بیرونی روابط 
 تنظیم المدارس اہلسنت پاکستان کا موقع جال

زمرہ:وفاقی دینی تعلیمی بورڈ
زمرہ:1948ء کی پیدائشیں
زمرہ:1960ء میں قائم ہونے والی تنظیمیں
زمرہ:2009ء کی وفیات
زمرہ:2009ء میں پاکستان میں دہشت گردی
زمرہ:اسلامی تعلیم
زمرہ:اسلامی تنظیمیں
زمرہ:اسلامی فعالیت پسند تنظیمیں
زمرہ:بریلوی مکتب فکر کی تنظیمیں
زمرہ:بین المذاہبی
زمرہ:پاکستان کی مذہبی جماعتیں
زمرہ:پاکستان میں 1960ء کی تاسیسات
زمرہ:پاکستان میں اسلامی دہشت گردی
زمرہ:پاکستان میں قائم اسلامی تنظیمیں
زمرہ:پاکستان میں مدارس
زمرہ:پاکستانی ادارے
زمرہ:شخصیات جن کو تحریک طالبان پاکستان نے قتل کیا
زمرہ:شریعت
زمرہ:فضلا جامعہ پنجاب
زمرہ:لاہور کی تنظیمیں
زمرہ:لاہور کی جامعات و کالج
زمرہ:لاہوری شخصیات
زمرہ:مقتول پاکستانی شخصیات
زمرہ:بریلوی مکتب فکر
زمرہ:Articles using infobox university
زمرہ:ویکی ڈیٹا سے مختلف مختصر وضاحت
زمرہ:بریلوی مکتب فکر کے مدارس